VENDIM
Nr. 381, datë 12.6.2024

PËR RISHPËRNDARJE FONDESH NË BUXHETIN E MIRATUAR PËR VITIN 2024, NDËRMJET PROGRAMEVE TË MINISTRISË SË DREJTËSISË

[bookmark: _GoBack]Në mbështetje të nenit 100 të Kushtetutës, të neneve 5 e 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, tё ndryshuar, dhe të ligjit nr. 97/2023, “Për buxhetin e vitit 2024”, të ndryshuar, me propozimin e ministrit të Financave dhe të ministrit të Drejtësisë, Këshilli i Ministrave

VENDOSI:

1. Aparatit të Ministrisë së Drejtësisë, në buxhetin e miratuar për vitin 2024, në programin buxhetor 01110 “Planifikim, menaxhim dhe administrim”, i shtohet fondi prej 17 500 000 (shtatëmbëdhjetë milionë e pesëqind mijë) lekësh, në zërin “Shpenzime korrente”.
2. Fondi prej 17 500 000 (shtatëmbëdhjetë milionë e pesëqind mijë) lekësh, që shtohet në zërin “Shpenzime korrente”, nga buxheti i miratuar për Ministrinë e Drejtësisë, për vitin 2024, do të pakësohet, përkatësisht, në masën:
a) 10 000 000 (dhjetë milionë) lekë, nga programi buxhetor 03310 “Ndihma juridike” në zërin “Shpenzime korrente”;
b) 5 500 000 (pesë milionë e pesëqind mijë) lekë, nga programi buxhetor 01120 “Publikimet zyrtare” në zërin “Shpenzime korrente”;
c) 2 000 000 (dy milionë) lekë, nga programi buxhetor 03350 “Shërbimi i përmbarimit gjyqësor” në zërin “Shpenzime korrente”.
3. Ngarkohen Ministria e Drejtësisë dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

